Дългото сбогуване с Борисов | Informiran.net\n07.09.2020 Алексей Лазаров, Капитал България\nАко доскоро въпросът беше дали Борисов ще успее да се удържи на власт и един от възможните му отговори беше, че това може да стане, събитията от последните дни показаха доста по-различна ситуация по върховете на държавата. Сега въпросът вече не е дали, а в кой момент и как точно премиерът ще се раздели с управлението.\nНачалото на активния политически сезон започна със сериозен протест пред новата заседателна зала на парламента в бившия Партиен дом и сблъсъци с полицията, която отново използва сила при ескалацията на напрежението. Това е най-видимата част от общественото недоволство срещу правителството, но далеч не е най-големият проблем за Борисов.\nС решаващо значение за бъдещето на това управление беше публичната декларация на ДПС, че няма да подкрепи проекта за нова конституция на ГЕРБ. Идеята за нов основен закон и свикване на Велико народно събрание имаше една основна цел – да даде алиби правителството на Борисов да изкара мандата си докрай. След отказа на ДПС (и без депутатите на БСП) Борисов не може да събере необходимите 160 гласа за подкрепа на проекта и така цялото упражнение се обезсмисля.\nТова обаче все още не означава, че правителството ще подаде оставка. Премиерът изглежда решен да остане на поста независимо от протестите. ДПС също не искат предсрочни избори. Техният интерес – заявен съвсем официално, е да има „експертно“ правителство с премиер, посочен от ГЕРБ, но различен от Борисов, в който движението да има директно участие. Този вариант обаче на етапа не е приемлив за премиера, който дава заявки, че ще се съпротивлява, като се опита да си гарантира самостоятелно мнозинство в парламента.\nТака и идващите седмици ще минат под знака на сериозно политическо напрежение. По-неприятното е, че то вече води до нестабилност в управлението и сериозни рискове за икономиката. Желанието на Борисов и ГЕРБ да не дава поводи за усилване на протестите може да доведе до негативни за държавата ефекти. Такъв пример е едностранното решение на премиера да блокира увеличението на цената на газа за крайните потребители – така в енергетиката ще се натрупват сериозни дефицити само за да се намали политическият риск за Борисов.\nВ хватката на Доган и Пеевски\nВ момента премиерът и ГЕРБ се намират в доста парадоксална ситуация спрямо ДПС. Движението оттегли подкрепата си за венеца на третия мандат – проектът за нова конституция, а Борисов побърза да заяви, че това показва как партията на Доган не стои зад неговото управление. Иронията в случая е, че именно ефектът от решението на ДПС показа колко е зависимо управлението от партията, която досега участва в него неформално.\nОт началото на третия мандат Борисов е зависим изцяло от Ахмед Доган и Делян Пеевски, но никога досега това не е било толкова видимо. В сегашния парламент ГЕРБ и неговите партньори от ВМРО и НФСБ на Валери Симеонов нямат мнозинство. До момента те управляват с гласовете на „Атака“ и когато е възможно, додават и депутатите на „Воля“ на Марешки. Последните две групи обаче не само са трудно предвидими, но и за да се държи цената им ниска, в ключови гласувания винаги са помагали ДПС.\nЗа „Атака“ освен това има много основания да се смята, че е контролирана от Делян Пеевски. Сериозна част от ключовите назначения в изпълнителната власт, за които се вижда, че защитават интересите на депутата от ДПС, всъщност са от квотата на Волен Сидеров. Такъв беше доскорошният министър на икономиката, зам.-министри на финансите и земеделието, областният управител на София, членове на регулатори и пр. „ДПС и „Атака“ от години работят заедно, те са като скачени съдове“, коментира през 2013 г. Бойко Борисов, тогава в опозиция, пред телевизия „Европа“.\nСрещу лидера на „Воля“ Веселин Марешки пък има проверки на прокуратурата, през които той може да бъде управляван в желаната от Пеевски и/или ДПС посока. Всичко това означава, че в момента в парламента Борисов може да разчита със сигурност само на гласовете на партиите на Валери Симеонов и Красимир Каракачанов. За всичко друго премиерът ще зависи от съгласието на ДПС, включително за сделките с „Атака“ и „Воля“. Скритата власт на Пеевски и Доган пролича много ясно при събирането на подписите за проекта на ГЕРБ за нова конституция – депутатите на Волен Сидеров отказаха да се подпишат за внасянето ѝ, изцяло в унисон с позицията на ДПС.\nТърси се нов шофьор за джипа\nТова, че Борисов е зависим от движението, не е особено нова ситуация, но сега има нещо, което значително я променя. Според различни източници на „Капитал“ охлаждането на отношенията между Борисов и Доган не е просто игра за пред публиката. Между тях изглежда има реално напрежение, но това далеч не означава, че депутатите от ДПС ще започнат да викат „Ос-тав-ка!“. По-скоро подкрепата на движението за правителството на ГЕРБ вече има друга цена. Тя беше казана съвсем ясно тази седмица – този парламент може да изкара мандата си, но да има „експертно“ правителство с премиер, различен от Борисов. ДПС предлага тази идея поне от година и логиката зад нея е ясна.\nМакар Доган и Пеевски да имат силно влияние върху сегашното управление, ползите от това до момента са повече лично за тях. Официално ДПС е извън властта вече много дълго време – от падането на Орешарски, и това поражда напрежение сред актива й, който няма достъп до „корупционната номенклатура“ на по-ниските етажи на властта.\nЗа да продадат идеята си, от движението обещават няколко неща. Първото е стабилно мнозинство и край на сегашното пазарене на гласове в парламента. Това може да позволи на вече новото правителство да изкара докрай мандата на ГЕРБ и така да се избегне възможността Румен Радев да направи служебно правителство, което да организира изборите. Такова развитие плаши изключително много както хората от ГЕРБ и лично Борисов, така и ДПС. Причините за това вероятно са във възможността управляващите да бъдат лишени от лостове, с които могат да повлияят на изборните резултати. Активна полиция например може да намали силно купуването на гласове, от което през последните години се възползват най-много именно ДПС и ГЕРБ. Служебно правителство освен това може поне да започне ревизия на досегашното управление, което носи сериозни рискове от скандали в навечерието на изборите.\nПри „експертно“ правителство с ДПС тези опасности за статуквото ще бъдат избегнати, а евентуалното оттегляне на Борисов се очаква да отслаби енергията на протестите. За сегашния премиер обаче този сценарий е не по-малко отровен.\nКато оставим настрана егото му, намирането на друг премиер от ГЕРБ изглежда доста трудна задача. Той трябва хем да е интелигентен и компетентен, хем да бъде послушен и да прави каквото му се казва – не само от Борисов, но и от силните фигури в ДПС. Кандидати, които да отговарят едновременно на тези изисквания, практически няма. Но и въпросът за нов премиер едва ли е бил разглеждан сериозно, защото преди него има друга пречка.\nЗа Бойко Борисов и ГЕРБ официална коалиция с ДПС, макар и под формата на експертно правителство, ще донесе единствено негативи за изборите. Борисов винаги се е пазел от открито съдружие с Пеевски и Доган, но и в сегашната ситуация възможностите му не са особено много.\nЕдиният вариант е за самостоятелно от ДПС мнозинство в парламента с прекупуването на „Атака“ и „Воля“. Всички усилия за събирането на 120 депутати за внасяне на проекта за нова конституция са демонстрация в тази посока, но след отказа на ДПС да подкрепят свикването на ВНС внасяне на проекта се обезсмисля. А мнозинството, крепящо се на „Воля“ и „Атака“, може да се разпадне всеки момент с лесно притискане на няколко души.\nТака пред Борисов се очертават три възможности – без преки ползи за него и ГЕРБ, но с различна степен на вредност:\n– Да не подава оставка и да остане премиер в сегашната конфигурация- Да клекне пред искането на ДПС за „експертно“ правителство- Да подаде оставка веднага и да се върви към предсрочни избори.\nЗапазването на сегашната конфигурация ще бъде все по-трудно и свързано с това всички в държавната администрация много да внимават да няма никакви нови скандали, които да усилят протестите. Това е трудна задача, предвид и че през следващите месеци положението в държавата ще става по-тежко. Рисковете за икономиката са сериозни, а с това се увеличават и политическите. През студените месеци разходите на хората ще се увеличат, цените на храните вече скачат, към това ще се прибави и изтичането в началото на октомври на шестмесечният мораториум върху кредитите за хората, въведен заради локдауна през март и април във връзка с пандемията. Това означава, че през есента има вероятност недоволството към правителството да се увеличи.\nПред властта има и сериозен риск от здравна криза. Тъй като правителството не смее да въведе никакви ограничения срещу разпространението на коронавируса, то става все по-масово. България в момента е една от най-силно засегнатите европейски страни и този проблем може да се задълбочи в сезона, в който по принцип инфекциите са повече, а липсата на мерки ще ги засили допълнително.\nКомбинацията от всичко това може да изправи Борисов пред буря, в сравнение с която сегашните протести са пионерска манифестация.\nНе е ясно и дали ДПС няма да втвърдят натиска си за „експертно“ правителство, като организират бламирането на важни за властта гласувания в парламента. Есента например трябва предстои се приеме новият бюджет и данъчни закони – ключови стъпки за правилното преминаване и излизане от COVID кризата.\nНад главата на Борисов надвисват и външни облаци. По върховете на Европейския съюз се обсъжда усилено парите от фонда за справяне с последствията от кризата да се обвържат с правовия ред и свободата на медиите. Ако това се случи, може да се свие един от най-щедрите канали, по които политическото статукво финансираше укрепването си. Сложната мрежа от бизнес интереси, поддържана от корумпирани държавни служители, подкупни магистрати и послушни медии, има нужда от непрекъснат източник на приходи, за да се гарантира оцеляването ѝ. Европейските пари играят тази роля.\n„Колко още ще издържи Борисов?“ е един от най-задаваните въпроси през последните седмици, но той все още няма категоричен отговор. Ако отстъпи на ДПС за „експертно правителство“, ще слезе от властта като употребен и изхвърлен. Ако продължи да се прави, че нищо не се случва с властта му, към натиска на улицата може да се прибави и външен. И в двата случая избягването на всяка цена на предсрочните избори няма да си е струвало. Добрите възможности пред Борисов изглеждат изчерпани. Въпросът сега е кой вариант той ще прецени, че е по-малко лошият и каква ще е цената, докато направи своя избор.


Американските санкции срещу корупцията с руски корени активираха антиамериканизма на “американски възпитаник” | Burgas-podlupa.com\n10/23/2021 - 09:58\nАмериканските санкции срещу корупцията с руски корени активираха антиамериканизма на “американски възпитаник”\nДокато руското посолство ( все още) мълчи за американските санкции и изневерява засега на навика си да защитава българската корупция от американските критики, най-нетърпеливите да се харесат на Кремъл местни нашисти побързаха да заемат ясна антиамериканска позиция.\nПръв сред най-известните политици сред тях се обади по темата Румен Петков, принуден от своя партиен лидер и премиер Станишев да подаде оставка на 24 април 2008 г. от поста вътрешен министър заради контакти със сенчести групировки и заплахи срещу журналисти.\nНе се стърпя да го последва Илиан Тодоров, който беше награден от премиера Методиевич за екстремните му изяви в тандем с неговия бос Сидеров. Атакистът беше назначен на 25 май 2017 г. за управител на Област София. Методиевич го превърна от дребен фактор от миманса на рашизма в шеф на най-едрата административна единица в България. А когато се възмутих като журналист от този факт, Тодоров започна да ме разкарва по съдилища. Обяви ми война на унищожение чрез иск за наистина унищожителната сума от 120 000 лева за клевета и обида. Беше си определил да ме наказва с по 10 000 лева за конкретни мои думи, но не успя да защити брътвежа си в съда за нито една от тях.\nНА СНИМКАТА: Илиан Тодоров загърби опортюнистично хулите срещу “гейропа” и ги замени с европейското знаме зад гърба си в кабинета си на бул. “Витоша” на пъпа на омразната му София, която обикаляше със своя бос Сидеров да прави показни “граждански арести” на непокорни софиянци .\nНеее, не беше Методиевич поръчителят, а “само” партията “Атака”, която го обслужваше във властта срещу постове за нейните най-заслужили кариеристи. За мръсните си поръчки Методиевич си има остриета, някои от които са откровено тъпи, но не и толкова, че да не се досетят сами как да му услужат с атака срещу “когото трябва”.\nТодоров успя да се открои и по време на протестите срещу Методиевич и протежето му Гешев миналата година като техен защитник. Нарече протестиращите “изроди”. А сега скача да адвокатства нелепо на посочените от САЩ “корумпирани” ( кавичките са негови) Васил Божков, Делян Пеевски и Илко Желязков, чиито имена били омърсени, а те и техните семейства, горките, били лишени от изконни човешки права ( т.е. забраната им да посещават САЩ е тяхно “изконно човешко право”, според Тодоров).\nНе бих се връщал към неприятното занимание да се занимавам с този човечец, който загуби на две инстанции едно от делата си срещу мен, а от второто сам се отказа на второто заседание на Районния съд в София. Обаче той ме предизвиква с констатацията си, че преди сме били слуги на Русия, а днес на САЩ. Това стандартно за путинофилите у нас приравняване той прави в свое изявление, цитирано от най-близката до пропадналото статукво виртуална медия в България.\nМоля, моля, слуга на Русия е самият Тодоров. Той се гордееше с този факт. Разхождаше се демонстративно с яке с надпис “Россия” в антуража на своя партиен вожд Сидеров по улица “Раковски”.\nКогато припомних този факт в съда ( защото атакистът се беше нацупил от забележките ми за неговото русофилство и се опита да ме опровергае, т.е. прие за обида да бъдеш русофил ) Тодоров се оправда детински, че якето му било подарък от познат, който произвеждал тази стока.\nВ желанието си да ме изкара клеветник Тодоров многократна натърти, че не бил (като) Волен Сидеров. Отметна се ( в името на целта си да ме осъди) от собствения си кръстник, когото бранеше с тялото си докато имаше изгода. Предаде в съда кръстника на детето си, разчитайки вероятно че кръстникът, няма да разбере. Чудя се дали все пак не е изпитвал някакъв срам от незащитимата си позиция, че се опита да поиска от съда делата му срещу мен да протичат при закрити врата – нахална и абсурдна претенция, която съдът не уважи.\nИнтересно, ако негов приятел беше произвеждал якета с надпис “Хайл Хитлер” дали и такъв подарък щеше да демонстрира телом и духом ?\nВероятно да, ако се съди по антисемитизма му, от който той яростно се разграничаваше в съда, но не успя да убеди съдиите в своята невинност.\nНе на последно място се провали поради цитираните от мен негови публични антисемитски изказвания и на свидетелството на потърпевшата от него Генка Шикерова пред съда, на която той ехидно препоръчваше в “еврейската телевизия” БТВ да си смени фамилията на Цукерман.\nТук е мястото след близо две години да благодаря публично на Генка за храбростта й . Тази смелост не се подразбира, нито се придобива след някакъв курс по обучение в храброст. Имат я хората по рождение или обратното.\nОчаквах смелост да прояви моят вече бивш приятел от мъжки пол Бойко Станкушев. Той не беше длъжен да откликва на поканата ми да свидетелства от личен опит що за агресор е Илиан Тодоров, видно от приложеното пред съда видео, показващо нахлуването на Тодоров начело на хулиганстващи атакисти в приемната на БНТ на 27.06.2013 г. , за да търси сметка на журналистите, които нарече “платени , поръчкови измекяри”. Станкушев се съгласи доброволно да свидетелства в МОЯ ПОЛЗА. Вместо това бившият ми приятел, наречен от Тодоров тогава “платен, поръчков измекяр”, направо втрещи моите адвокати и привърженици в съдебната зала, обрисувайки атакиста като “кротко агънце” ( изразът е мой за краткост и образност, а протоколът с подробностите от изразеното в този дух мнение на Станкушев е на разположение на желаещите да ме опровергаят).\n“Кроткото агънце” Илиан Тодоров се разлюти невъздържано и пред Софийския градски съд. Излъга нагло, че съм го нарекъл руски шпионин пък той бил учил в американско военно училище. Наложи се да го репликирам, че лъже. Никога никъде не съм го обявявал за руски шпионин. Той не може да докаже с нищо обратното и при желание можех да му заведа само по тази причина дело за клевета. Но се въздържах от едната погнуса. Може би сгреших и така поощрих друго негово подобие по манталитет да се опитва да ми запушва устата и да ме влачи по съдилищата във връзка с казус, по който би трябвало аз да го съдя.\nА и да си учил нещо в САЩ не е доказателство в този смисъл, включително и поради факта, че в САЩ със сигурност има доста учили там руски шпиони. Също така да си учил в Русия ( като Ботев, Стамболов и т.н.) също не те прави русофил – дори и русофили, като Иван Вазов успяват да се отърват от това заболяване, макар и в края на живота си в неговия случай.\nНо такова “прозрение” не е по силите на обекта на моето презрение…\nА че не става дума само за мен като критик на Илиан Тодоров, макар да бях откроен в “тълпата” негови остри критици в медиите ( след партийно решение да бъда тормозен, взето в централата на “Атака”, както стана кристално ясно от показанията на свидетелите на Тодоров), мога да илюстрирам с китка мнения на много журналисти и медии. Явно съдът възприе тези мнения като доказателство за истината какво представлява Тодоров, въпреки че мой свидетел се опита да оневини агресивността му.\n“София посреща Председателството на ЕС с губернатор антисемит, хомофоб и побойник! Лиляна Павлова няма ли да каже нещо по темата? Същият, който обяви преди няколко години, същите тези гости и ръководители на ЕС за „болни политици, които управляват Европа от името на гей-лобита и превръщат съюза в аморално сборище от хомосексуалисти.\nОбидите на Тодоров обаче далеч не свършват с това. Той захапа и хората на изкуството, като съобщи по телевизията, че „75 % от хората на изкуството са хомосексуалисти и дегенерати.\nДнес същият се готви да се изтъпани пред същите тези хората, които обиждаше вчера, вече обаче облечен с новата премяна на широко скроен европеизиран демократ.\nВсъщност едва ли има смисъл да се доказва с големи детайли, че личността Илиан Тодоров е крупна обида за целият ЕС и идеята, която тази организация носи. Най-малкото е унизително и срамно това лице да бъде начело”\nЖалка и комична картинка, защото именно хора като Илиан Тодоров се явяват своеобразни терористи за собствения си народ, а безумните им обиди към евреи и други етнически и маргинални групи, са по-страшни от всяко друго оръжие за масово унищожение. https://www.bulnews.bg/article/309825\nЩурмовак на “Атака” стана управител на София-област – Mediapool\n25.05.2017 г. – Щурмовак на Атака стана управител на София-област – Бившият депутат от Атака Илиан Тодоров бе одобрен в четвъртък от Министерския съвет … За действията си около и в НАТФИЗ Волен Сидеров бе осъден на пробация – една от общо петте присъди, които националистът получи за …\nАтакист от нахлуването в НАТФИЗ стана областен управител …\n25.05.2017 г. – Правителството назначи Илиан Тодоров за областен управител на Софийска област и освободи досега заемалата длъжността София Торолова. … Тодоров е бивш депутат от “Атака“, който стана по – известен по време на шумното нахлуване в НАТФИЗ заедно партийния лидер Волен …\n26.05.2017 г. – “Илиян Тодоров е бивш член на партия „Атака” и познат с ярките си хомофобски позиции и със зрелищното си участие в акцията на Атака срещу НАТФИЗ преди 2 години, заради което лидерът ѝ Сидеров беше осъден. Тогава Тодоров се „прочу” с изказването си „75% от артистите са …”\nИ. Тодоров: Борисов и Цветанов изнасяли пари в куфари – Frognews\nДа, Илиан Тодоров не е единственият бивш обвинител на Методиевич, нападан с квалификации, за които би могъл да бъде съден поради липса на доказателства. Методиевич системно приласкава и най-озъбените срещу него бивши лаещи по неговия керван ( с извинение за примера, но в моя случай не успя). Но е забележително да се припомни, че опитоменият впоследствие от него Тодоров го определяше в прав текст като мафиот. Вместо да го съди за клевета, Методиевич си го прибра в “мафията”.\n“Прочетох изявлението на Бойко Борисов, той говори за някакви плажове на мафията, доста нахално, при положение, че именно 90-те години Бойко Борисов беше един от хората, които имаше първите охранителни фирми. Тогава само мафията можеше да има охранителни фирми. Същият Бойко Борисов, който си играеше тенис с хора от българския ъндърграунд, да не ги споменаваме поименно всичките и същият Бойко Борисов сега ще говори за мафия – много е грозно“.\nИлиян Тодоров е острие на политическата агресия и обича да обижда по колективен признак, говорейки за “хомобандити” в Европарламента, но не прощава и на родните артисти”. https://www.youtube.com/watch?v=fyPf0tCZbrA\nЕто това е колективният портрет на днешния защитник на Божков, Пеевски и Желязков – защитник от позицията на възмутен “патриот”, че американското законодателство се било поставило над българското – твърде неграмотно обвинение във връзка с факта, че законът “Магнитски” се прилага в САЩ като форма на самозащита от корумпирани мутри, а не на българска територия. Целта на закона, който няма сила тук ( а и тук няма сила, която да попречи на мутрите да вилнеят по върховете на политиката, медиите, администрацията и бизнеса) да бъдат защитени самите САЩ от българската корупция с руски корени.\nКато става дума за грамотност, давам линк към разпространената от “агенция” ПИК позиция на Илиан Тодоров, за да се види нивото на грамотност на този екзалтиран “патриот”, който освен всичко дори не знае как се изписва названието на една от емблематичните за европейската и световната демокрация държава.


• Швейцария се оттегли\n• Разрухата е нашето бъдеще\nКоментарът, който представяме в превод от американското списание „Форийн полиси” (16.01.т.г.), не видя и няма да види бял свят в големите ни „независими” медии, защото противоречи на всички пропагандни измислици за политиката на Русия, Китай, САЩ и ЕС, с които ни заливат „евроатлантическите” трубадури. И защото Пол Крейг Робъртс предвижда краха на американската империя, поради нейния арогантен експанзионизъм, сдържан някога от Съветския съюз, и превърнал Вашингтон в седалище на най-корумпираното правителство на Земята, по думите на Робъртс. В този смисъл нашите медийни папагали може би нямаше да оставят без последствие факта, че тъкмо държавният секретар на САЩ при посещението си в София размаха пръст заради царящата у нас корупция. Както се казва, имало е от кого да се учат българските политически и икономически мошеници.\nЩо се отнася до русофобите, те определено ще бъдат разочаровани от текста на Робъртс. Затова пък ние, които години наред разобличаваме пропагандните клишета на „евроатлантиците”, сме удовлетворени, че и в САЩ има хоро, които не си губят разсъдъка и значи не всичко е загубено, и борбата си заслужава.\nРазбират ли неоконсерваторите и това, че те обединиха европейците с антиимигрантските политически партии от дясното крило? Вълната на подкрепа за карикатуристите на “Шарли” е вълната на Националния фронт на Марин льо Пен, на Партията за независимост на Обединеното кралство на Найджъл Фарадж и на германската PEGIDA, която вълна помита Европа. Тези партии са овластени от антиимигрантския плам, който беше аранжиран с цел да обедини отново европейците с Вашингтон и Израел.\nИма толкова много обстоятелства, които свидетелстват, че ЦРУ и френското разузнаване са отговорни за изстрелите в “Шарли”, както има, че изстрелите са били произведени от двамата братя, чиито документи за самоличност бяха удобно намерени в колата, с която уж се измъкнали. Тъй като французинът увери, че братята са били убити, преди да могат да говорят, никога няма да научим какво са имали да кажат за заговора.\nЕдинственото доказателство за вината на братята, с което разполагаме, е твърдението на силите за сигурност.\nВинаги, когато чуя твърдения на правителството без реално доказателство, аз си спомням за „оръжията за масово унищожение” на Саддам Хюсеин, за „употребата на химически оръжия” от Асад и за „програмата за ядрени оръжия” на Иран. Щом един съветник по националната сигурност на САЩ може да направи с магия от рядък въздух „гъбести облаци над някой американски град”, Шериф и Саид Куаши могат да бъдат превърнати в убийци. В края на краищата те са мъртви и не могат да протестират.\nАко това е било нападение под фалшив флаг, - а ние никога няма да го знаем със сигурност, - то постигна целта на Вашингтон за обединяване на Европа под егидите на Вашингтон и Израел. Но този успех има едно непланирано следствие: той обедини Европа около антиимиграционната политика на партиите от дясното крило, овластявайки по този начин лидерите на тези партии.\nПутин осъзнава, че безразсъдните неоконсерватори би трябвало да натиснат ядрения бутон, за да са запазят някакво достойноство. За разлика от Путин, техните „его” са „на линия”. Така че Путин спасява света от ядрена война, бидейки непровокативен.\nПреди три години прелитането от еврото и долара в швейцарски франкове тласна разменната стойност на франка толкова високо, че застраши съществуването на швейцарската експортна индустрия. Швейцария оповести, че всякакви по-нататъшни вливания на чужди валути във франкове ще бъдат посрещнати със създаването на нови франкове, за да се абсорбират вливанията така, че да не приближават повече обменния курс. С други думи, Швейцария закова франка.\nКакво накара Швейцария да премахне фиксирането? Това не беше безплатно действие, то струваше много на Централната банка и на швейцарския износ. Отговорът е, че главният прокурор на ЕС постанови, че е допустимо за Централната банка на ЕС да инициира “количествено облекчение” – каквото е печатането на нови евро, за да покрива грешките на частните банкери.\nПолитиката за печатане на пари на САЩ, Япония и сега очевидно ЕС, принуди други страни да девалвират своите собствени валути, за да предотвратят покачването на обменния им курс, което би могло да намали способността им да изнасят и печелят чужди валути, с които да плащат за своя внос. Така Вашингтон накара света да печата пари.


Неминуем сигнал за връщане - Опитност извън тялото | NewAge.bg\nНазад | Начало » Езотерика » Опитност извън тялото » Техники за отделяне от т... » Метод на Робърт Монро » Неминуем сигнал за връщане\nКакто бе отбелязано, страхът от невъзможността за обратно връщане е този, който възпира напускането на тялото. По време на ранните ми експерименти усетих този проблем многократно. За щастие намерих решение, независимо от трудностите, които ми се изпречиха. След грижлив анализ на стотици тестове успях да развия техника на непогрешимостта. Единствената гаранция, която може да се даде, е, че тя при мен продължава безотказно да действа.\nПърво, ако срещнете трудности, не изпадайте в паника. Преди всичко запазете вашия рационален мисловен процес. Ужасът само влошава ситуацията. Внушете си тази проста формулировка и я викайте на помощ – връщане към физическото, независимо къде сте се озовали, мислете за физическото си тяло. Наум започнете да движите някоя част от материалното си тяло. Раздвижете пръст или само върха му. Физически вдишайте дълбоко, отчаяно глътка въздух. Реактивирайте вашите пет сетива или което и да е от тях. Раздвижете челюстта си. Изплезете си езика. Всяко действие, което може да включи физическо движение или употребата на физическа енергия, ще свърши работа. Ако първоначално някое не задейства, опитайте друго. Безспорно някое такова мисловно действие ще ви върне към материалното. Въпросът е само кое от тях ви върши най-добра работа.\nКогато тази техника се приложи, обратното връщане е мигновено. То е комбинация от автоматичен визьор за посоката и ракетна струя. Обратното съединяване е мигновено, когато се използва това. Мигновеното връщане обаче елиминира силата на вашия избор или желание. След като започне вече да действа, не можете да го спрете. Ще се върнете във физическото без каквато и да е възможност да разберете какво става и по какъв начин. Затова трябва да го възприемем като резервна мярка в случай на опасност, а не като някаква забележителна стъпка във вашата методология.\nПри обикновени условия вие трябва да мислите или да усещате посоката или мястото на вашето физическо тяло. След това без бързане, съвсем спокойно и по свое желание, започнете да се връщате.\n-5% 14.63 лв 15.40 лв ФАСЕТИРАН НАНИЗ СИН АХАТ - подобрява дикцията, ЕМ АРТ\n15.00 лв ОТВЪД СТРАХА - МИГЕЛ АНХЕЛ РУИС, ШАМБАЛА


Готварската книга на Алби: Март 2016\nЕдна рецепта, идеална за бърза вечеря, както и за злояди деца. Не че моите са такива, но малкият си е меко казано капризен, ако може би ял всеки ден пица, пилешки хапки или този кашкавал на фурна.\n40 г сирене\n2 суп.лъжици масло\nВключете фурната на 200 градуса.\nРазбийте яйцата с брашното и прясното мляко. Добавете малко черен пипер и сол. Внимавайте със солта, тъй като в повечето случаи и сиренето е солено. Настържете на едро кашкавала и сиренето и добавете. Разбъркайте добре.\nРазтопете маслото на дъното на тавичка и внимателно изсипете сместа. Печете до зачервяване.\nПубликувано от Алби в 9:47 ч. Няма коментари:\nЕтикети: бърза вечеря, кашкавал\nТорта с мента и шоколад\nДнес моята майка има рожден ден!\nБъди жива и здрава, мамо, за да си още много години с нас! Бих ти пожелала и послушни внуци, но нека не прекаляваме :) Щом е рожден ден задължително трябва да има и торта...и свещички според синът ми. Ето я и нея, хрупкав бисквитен блат, нежен ментов крем и разбира шоколадов завършек.\n(за форма 24 см )\n450 г какаови бисквити\nза ментовия слой:\n90 г крем сирене\n1/2 каф. лъжичка ментов екстракт\n120 мл подсладена течна сметана\nхранителна боя зелен цвят\n180 мл неподсладена течна сметана\n60 мл захар (по желание)\nРазтопете маслото заедно с шоколада (на водна баня или в микровълнова). Смеляйте (натрошете) бисквитите и към тях добавете шоколадовата смес. Объркайте хубаво и разстелете на дъното на тортена форма с диаметър 24 см. Приберете в хладилника да стегне.\nНа ментовия слой:\nРазбийте мекото масло заедно с крем сиренето до пухкав крем. На части добавйяте пудра захарта, докато се усвои напълно. Разбйте сметаната до пухкав крем и внимателно с шпатула я добавете към маслото и крем сиренето. Добавете ментовия екстракт и зелената боя. Ако е на прах ползвайте количесто на върха на ножа. Ако е необходимо добавете още, за да добиете приятен ментов цвят. Объркайте двете смеси до хомогенност, като не го правите енергично, за да не се загуби пухкавостта на сметаната. Разстелете сместа върху бисквитената основа и отново приберете в хладилника за около 20-30 минути.\nКипнете сметаната и добавете шоколада. Бъркайте докато се стопи. Добавете маслото и отново разбъркайте докато сместа се хомогенизира. Оставете за около 10-15 мин. да изстине. Ако се е стегнала разбийте с миксер за кратко. Залейте тортата с шоколадовата глазура върху ментовия слой и оставете отново в хладилника, за да стегне...най-добре за цяла нощ.\nАз декорирах с ягоди, потопени в черен и бял шоколад и листенца мента. Вие може да го направите по ваш вкус.\n1 чаена чаша = 240 мл\nПубликувано от Алби в 9:42 ч. Няма коментари:\nЕтикети: бисквити, мента, торта, шоколад\nОмлет с лапад на фурна\nАз не знам какво не му харесват някои на този месец...женски бил, променлив бил, времето ту топло, ту хладно, че и дъждовно. Така е...обаче факт е, че не жените имат пръст в тази работа, а климата. Но никой не може да отрече, че с този месец зеленото става още по-зелено...пазарите се напълниха със пресни салати, лапад, киселец, левурда. Може да хапваме на корем пресни зелении под всякакви форми. Е ако са домашни е още по-добре, но да не разваляме хубавото с приказки за нитрати.\nМоето пролетно предложение е нещо като омлет на фурна. Количествата са малко ориентировъчни и търпят всякаква интерпретация.\n100-200 г пресен лапад (спанак)\nЗадушете в тиган с малко олио/зехтин пресния чесън и лук, нарязани на ситно. Нарежете на дребно и печените чушки и добавете при лука в тигана. Оставете ги хубаво да се позапържат, като ги разбърквате от време на време. Посолете съвсем малко.\nВключете си фурната на 200 градуса да загрява. Разбийте яйцата и добавете натрошеното сирене.\nНарежете на ивици пресния лапад и добавете в тигана. Сотирайте за 3-4 минути. Ако обичате зеленото, може да добавите и повече от него, защото при топлинна обработка количеството се свива доста.\nОтстранете от огъня и оставете да поизстине. Пригответе си съд за печене и изсипете сместа в него. Залейте с яйчената смес и объркайте хубаво. Сол не съм добавяла, защото сиренето обикновено е солено.\nИзпечете за около 20-тина минути. От яйцата сместа бухва и става пухкава.\nОхладете и сервирайте с таратор.\nИма един недостатък...всеки път след печене сместа доста полепва по съда, ползвах йена. Затова или намаслете малко или ползвайте подходяща тавичка и постелете с хартия, която да намаслите.\nПубликувано от Алби в 16:10 ч. 2 коментара:\nЕтикети: лапад, на фурна, омлет, яйца\nОбичам шкембе, даже много... Оказа се, е телешкото шкембе е доста обичано в Италия. Във всякакви варианти. Едно от тях е това по флорентински. Невероятно мезе се получава.\n500 г телешко шкембе (предварително сварено)\n80 мл доматено пюре\nСварете шкембето до готовност, аз ползвам тенджера под налягане (спестява ми доста време). Нарежете на парченца. Гъбите и чесъна на филийки.\nНамазнете със зехтин подходящ огнеупорен съд и подредете на пластове шкембе и гъби. Поръсват се със сол, риган и чесън и се залива с доматеното пюре.\nПоставете маслото отгоре на малки парченца и печете на 180 градуса, докато изври течноста от пюрето..\nПоръсете с настърганият кашкавал и запечете.\nСервира се топло и задължително с чаша вино!\nЗа децата - не, но те моите така или иначе не ядат шкембе.\nАдаптирано: Готварски рецепти за работещи жени\nПубликувано от Алби в 14:29 ч. Няма коментари:\nЕтикети: вечеря, шкембе\nКогато не ти се разбие сметаната, а вече си добавила захар...най-естествено е да я вложиш в един доста известен десерт, а именно крем Брюле. Аз лично съм голмя почитател на крем карамел и признавам си брюле не бях правила, но сега определено ще повторя и потретя.\nКоличествата, които ще дам са съобразно наличната сметана, която не се сгъсти, получиха ми се 5 купички.\n300 мл течна неподсладена сметана (животински произход)\nза карамелизиране - 3-4 суп. лъжици кафява захар\nПрибавете ванилията в сметаната и загрейте почти до кипване. Разбърквайте.\nРазбийте жълтъците със захарта на пухкав крем.\nПрибавете към жълтъците затоплената сметана на тънка струйка и при непрекъснато разбъркване.\nСместа налейте в огнеупорни купички. Има и такива специални за крем брюле, тип рамекин. Не се пълнят до горе. Подреждат се в тава, в която наливате на 2/3 от формите топла вода.\nПечете около 30-40 мин. на 160 градуса на средна скара във фурната.\nАко видите, че водата започва да завира добавете няколко кубчета лед.\nИзвадете и охладете хубаво за няколко часа. Поръсете с кафявата захар повърхността и карамелизирайте посредством кухненска горелка или на грил реотан във фурната. Карамелизирането не ми се получи съвсем добре, но това не попречи на вкуса на крема и бързото изяждане.\nПубликувано от Алби в 11:25 ч. 2 коментара:\nЕтикети: брюле, жълтъци, крем, сметана\nФокача е традиционнен италиански плосък хляб, с добавени към него лук, маслини, подправки или други хранителни съставки. Божествен е, каза синът ми и вечеря само това.\nИзползва се базовото тесто за пица.\n1 пак. мая (суха - 7 г) или около 20 грама свежа\n0.250 мл вода (хладка)\n1 чаена лъжица сол (морска)\nпресни клонки розмарин\nНачин на пирготвяне:\nПресейте брашното в купа, направете кладенче и сипете водата, маята и захарта и солта. Ако ползвате свежа мая я сложете заедно с лъжичката захар и оставете за 5 мин. да се активира. Омесете меко тесто, докато спре да лепне. Оставете да втаса, след това разточете във форма според тавата, в която ще печете. Счукайте скилидките чесън и накъсайте розмарин, смесете заедно със зехтина. Направете дупки в тестото (с пръст е най-лесно) и хубаво полейте с чесновия зехтин. Пъхнете листенца розмарин и оставете още 10-15 мин. да втасва. Поръсете с морска сол и изпечете за 15 минути на 200 градуса.\nПубликувано от Алби в 13:47 ч. Няма коментари:\nЕтикети: тесто, фокача, хляб\nТъкмо се зарадвахме на топлото време и дойде март...знаете как го наричат-женския месец, мени си настроението по няколко пъти на ден. Джанките цъфнаха преди да вържем мартениците даже. Но сме неподвластни на климата. Можем само да извадим отново по-топлите дрехи и да си приготвим нещо витаминозно, за да не предизвикаме някой вирус. Изразът "да се хванем за зелено" вече важи с пълна сила и затова приготвих спаначена крем супа.\n300 г почистен и измит спанак\n2 суп. лъжици масло или олио\n0,500 л зеленчуков бульон\nОбелете картофите и нарежете на кубчета. В малка тенджера разтопете маслото и задушете лука нарязан на ситно, заедно със скилидката чесън. Добавете картофите и запържете за 2-3 минути, като ги разбърквате непрекъснато. Изсипете бульона (или вода с добавено 1/2 кубче зеленчуков бульон) и захлупете тенджерата. Варете до готовност на картофите. Добавете спанака и задушете за още 5-6 минути, докато омекне. Отстранете от котлона и пасирайте. Ако е много гъста може да добавите още малко бульон. Върнете на котлона, подправете със сол, черен пипер и щипка индийско орехче.\nПубликувано от Алби в 13:32 ч. Няма коментари:\nЕтикети: спанак, супа\nСурови орехови бонбони\n100 орехови ядки\n1 супена лъж. сусамов тахан\n1/2 суп. лъж. мед (по желание)\n3 суп.лъж. вода\n1 суп.лъж. кокосово масло\nщипска бурбонска ванилия\nНакиснете фурмите във вода (ако са сухи). Отстранете костилката и ако люспата е твърда, махнете и нея. Блендирайте фурмите с водата, добавете орехите и отново блендирайте, докато станат на каша. Добавете тахана, кокосовото масло, солта и ванилията и объркайте всичко хубаво. Мед сложих за повече сладост. Фурмите са доста сладки, затова преценете дали да добавите мед или друг подсладител.\nОформете топчета и ги оваляйте в кокосови стърготини или натрошени орехови ядки.\nСложете в хладилника, за да стегнат.\nПубликувано от Алби в 9:24 ч. 2 коментара:\nЕтикети: бонбони, орехи


NOW - ВИТАМИН C-1000 КОМПЛЕКС - 90 таблетки ✔ Цена — Bio-Market.bg\nNOW - ВИТАМИН C-1000 КОМПЛЕКС - 90 таблетки\nПродуктов код: NF0700\nБаркод (EAN CODE): 733739007001\nКакво е витамин C-Complex?\nВитамин C е водноразтрворим нутриент, който е известен със своята ключова роля за имунната ни система.C-Complex съдържа Калциев Аскорбат (Calcium Ascorbate), което буферирана форма на Витамин C. Тази форма на витамина има висока биологична стойност и не е киселинна. Продуктът C-Complex е обогатен с Биофлавоноиди, който действат синергично с Витамин C и подобряват неговата усвояемост.\nЗащо да приемаме витамин C-Complex\nАнтиоксидант, който повишава имунната защита;\nУкрепва когнитивните функции и предпазва целостта на невроните;\nПомага за повишаването на колагенния синтез;\nСпомага при абсорбирането на желязото.\nИзгражда устойчивост при инфекции\nПодпомага здравословния баланс на кортизола.\nВитамин C е необходим за производството на Колаген (структурен протеин в съединителната тъкан), следователно той е важен и за здравето на кожата, костите и ставите.\nИзследванията как витамин С влияе на хората, по-специално на централната нервна система и имунната система.\nОткритията предполагат, че витамин С е задължителен за невронната диференциация и съзряване, тъй като увеличава мозъчния невротрофичен фактор (BDNF) – пептид, който допринася за удължаването на живота и копирането на клетките.\nСпоред изследвания недостигът на витамин С увеличава риска от депресия, усилва дегенерацията на невроните и подтиска когнитивната функция (като намалява производството на катехоламин) 6,7.\nНещо повече, проучванията сочат, че дори само 250 мг витамин С на ден помагат за поддържането на здравословни нива на кортизол при активните хора.\nПрепоръчителна употреба и дозировка:\nЕдна таблетка сутрин с храната.\nNOW - ВИТАМИН C-1000 С ПОСТЕПЕННО ОСВОБОЖДАВАНЕ - 100 таблетки\nNOW - ВИТАМИН C-1000 КОМПЛЕКС - 180 таблетки\nNOW - Effer-C 30 packets\nNow - АЛФАСОРБ-C 1000 мг - 120 таблетки\nNOW - ВИТАМИН C-1000 - 100 Таблетки


Вие сте тук:Начало » Строителство » Правене на покрив\nИзграждането на покрив е комплексен процес извършващ се на етапи.\nПри правене на покрив следва да се гарантира, че всяка стъпка се следва буква по буква, за да се създаде конструкция, която ще защитава дома ви за години напред. Неопитни сте по тази тема и се интересувате какво се влага в процеса по изграждането на покрива? В следващите редове сме разделили процеса вместо вас, стъпка по стъпка. Иначе казано – как се прави покрив!\nПремахване на стария покрив – ако поставяте нов покрив върху съществуваща конструкция, невъзможно е правилно да инсталирате новата система, без пълното премахнете на старата. Когато има правене на покрив върху ново строителство, се следват стъпките и се използват създадените основи. Съвестните изпълнители на покриви няма да оставят и следа от стария покрив, за да не компрометират изграждането на новия.\nПоръчване на материалите – това трябва да е грижа на майсторите, но ако собствениците работят в синхрон с тях, може да участват в процеса. Нищо насетне в процеса на строителство на нов покрив не се случва без позоваване на проекта. Там са размерите, определените материали за строителство, даденостите на конструкцията и всичко важно за започване на строителството.\nИзграждане на основата на новия покрив – когато се прави покривната конструкция, следва да се направи основата върху, която ще се изграждат основните покривни елементи. Основата се подготвя според проектния план какъв покрив ще се инсталира. Плоските, скатните, ниско скатните покриви имат различен подход при изграждането на основите – те са в ръцете на майсторите знаещи как да си вършат работата.\nСтъпка по стъпка изграждане на обшивка, подложен слой, хидроизолация, монтаж на горното покритие – обшивката покрива основата и създава устойчивата повърхност, след това се поставя слой осигуряващ защита на основата, и отгоре се поставя покривното покритие предпазващо вече от всички климатични условия. В зависимост от проектното решение се прави хидроизолация, така че да се осигури сигурност и дълготрайна защита от дъждове, замръзване и т.н.\nИзграждане на улуци и възможности за отводняване – част от процеса по правене на покрив е изграждането на улуците и допълнителните приспособления за отводняване на дъждовната вода. Това е част от системата, която трябва да осигури допълнително изхвърлянето на водата от покрива, за да няма въздействие върху новата покривна система.\nСпециално изграждането на слоевете е подробна и трудоемка дейност, изисква много голяма прецизност защото всеки слой и всяка намеса има конкретно предназначение. Майсторите трябва да са много опитни и добри в тази част, защото малките грешки създават предпоставка за бъдещи проблеми, които със сигурност собствениците няма да искат да виждат. Затова при избора на изпълнител се търсят най-добрите и опитни майстори или строителни фирми със солидно портфолио.\nКакто можете да се уверите, стъпките, необходими за изграждане на покрив, са специфични и жизненоважни за поддържане на конструкцията и защита на вашата инвестиция. Те са приоритет на майсторите наети да свършат работата по правене на покрив. Много от нещата, които те ще направят са малки детайли в дотук изброените стъпки, за да може в крайна сметка конструкцията да бъде здрава и непробиваема.\nasenadmin 23/04/2021 Строителство\n← Изграждане на покрив\nПокрив с битумни керемиди →


Част За Компютър PCI контролер за компютър IBM Promise FastTrak S150 SX4 за 32 лв. | ID - 5924\nPCI контролер за компютър IBM Promise FastTrak S150 SX4\nДруги: 4 port RAID 0/1/5/10 w/128MB cache for Server,\nКод на продукта:80054869\nPCI контролер за компютър StarTech PCI1PM 11.00 лв. PCI контролер за компютър SUNIX SER5037AL 22.00 лв. PCI контролер за компютър National Instruments PCI-232/485 90.00 лв. PCI контролер за компютър Matrox Y7347-01 128.00 лв. PCI контролер за компютър Hauppage WinTV 44354 11.00 лв. PCI контролер за компютър VScom UPCI-400LP 22.00 лв. PCI контролер за компютър Planmeca 118-10-06-A 193.00 лв. PCI контролер за компютър Lenovo 2x Firewire 7.00 лв.\nТехническа характеристика на PCI контролер за компютър IBM Promise FastTrak S150 SX4\nДруги 4 port RAID 0/1/5/10 w/128MB cache for Server,


Коледният символ, или култът към елхата | Вестник "ДУМА"\n29 Януари 2020сряда01:06 ч.\nКоледният символ, или култът към елхата\nВ някои страни на Рождество се украсяват цъфтящи праскови, палми и дори баобаб\nИзбирането и украсяването на коледната елха отдавна са се превърнали в семейна традиция, която се предава от поколение на поколение. Според\nвечнозеленото иглолистно дърво става символ на Рождество Христово благодарение на небесните сили. Когато през святата нощ се ражда Спасителят, ангелите запяват и в тъмното небе се появява ярка светлина. Привлечени от божественото знамение, край пещерата започват да се събират не само хора, но и представители на флората и фауната. Всеки иска да остави запомнящ се армаган на Младенеца. На радостното събитие последна идва елхата, която признава, че няма какво да подари на Исус и се страхува да не го уплаши с игличките си. Тогава растенията дават на притесненото дръвче онова, което имат, и на клоните му грейват червени ябълки, блестящи орехи, заскрежени шишарки и красиви цветя. В този момент Христос се събужда, вижда пъстрата елха и се усмихва. А над върха й още по-ярко засиява Витлеемската звезда. Оттогава дръвчето се смята за олицетворение на светлия коледен празник.\nОбичаят да се\nсе появява в средновековна Германия благодарение на реформатора Мартин Лутер. Когато веднъж се прибирал късно вечерта, останал очарован от красотата на звездите. Вкъщи решил да закрепи върху малка елхичка свещи, които с огъня си напомнят сиянието на небесните тела. Начинанието се харесва и на обикновените хора, които дотогава закачат на коледното дръвче ябълки.\nПървата стъклена топка за елха се прави в Саксония през ХVI век, откъдето тръгва и серийното производство на подобни играчки. Постепенно модата за такава декорация се разпространява из Европа и завладява цял свят.\nТрадицията повелява зеленото дръвче да се\nслага в средата\nна най-голямата стая в дома, където се събират повече хора - всеки със своето излъчване. А елхата се смята за енергиен вампир: поема всичко - и хубавото, и лошото. Според експерти по формата си дървото прилича на пирамида и антена, свързваща хората с космоса, и така изпраща в небесата коледните желания. А и нали се смята, че те ще се изпълнят в празничната нощ.\nСпециалисти в сферата на био енергетиката съветват елхата да се украсява сутринта - преди 12 ч. След като всички играчки, гирляндите и светещите лампички са закачени, горската красавица (или изкуственият й еквивалент) трябва да се заобиколи отляво надясно и да се направи пълен кръг. За укрепването на семейните отношения се препоръчва коледното дръвче да се слага отляво от входа на стаята. Когато искате да зарадвате децата, добре е около елхата да има достатъчно място, за да могат те да я оглеждат от всички страни и да танцуват край нея. А и подаръците ще се търсят именно под клоните й. Ако символът на Рождество се позиционира в далечния десен ъгъл, това ще даде тласък на интимния ви живот. В случай, че искате да се сдобиете с материални блага, нека елхата краси левия ъгъл на помещението, а за украса използвайте завитите във фолио монети.\nЗа най-скъпо коледно дърво се смята издигнатото в Женева от прочутия бижутер Пиаже, който върху клоните му\nна обща стойност около 8 млн. долара. Височината на тази елха е 16 метра. Освен че привлича погледите в центъра на града, специално наети полицаи я охраняват от евентуални криминални прояви от страна на безброй изкушени.\nЛюбопитно е също, че не във всички страни коледното дърво е елха. В Африка например символът на празника е баобаб, на който се закачат ярки лентички. На Куба и в Мексико се украсяват палми, в Никарагуа - кафеено растение, във Виетнам - цъфтящи праскови. В Страната на изгряващото слънце магията на настъпващата Нова година се пресъздава с помощта на\nикебана от бамбук\nборови клончета, японска кайсия и слива. В някои държави тази важна роля не се поверява на нито един представител на флората. Така на Филипините строят конусовидни конструкции от палки, пластмаса и тел. В Бразилия много красиви "елхи" правят от хартия, дъски, талаш и синтетичен винтеризатор.\nНай-популярният цвят на празничното дръвче е зеленият. Хората масово го предпочитат, а и производителите предлагат различни негови нюанси, сочат резултатите от актуално неформално проучване в 8 страни, сред които са България, Румъния, Унгария, Сърбия, Хърватска, Македония, Словения и Австрия.\nНа второ място са т. нар. заскрежени елхи или изцяло бели. Те са най-търсени в България, Румъния, Сърбия, Словения, Хърватска. Населението в някои балкански държави като Македония и Хърватска е по-смело и избира елхи дори в червено. Най-голямо разнообразие има в Австрия, където експериментират със сини, розови и оранжеви дръвчета. На цветни елхи и атрактивна украса за празника залага и частният сектор - търговски центрове, магазини, банки, застрахователи и др.\nНай-популярният модел елха в 6 от 8-те държави е "жилковата". В Хърватска и Унгария предпочитат 3D дръвче, което е последен писък на модата в Европа, визията му е най-близо до естественото и наподобява борчетата в скандинавските страни.\nПри избора няма съществени разлики между осемте държави, участващи в проучването. На първо място е критерият "реалистичност", тоест колко близко до естествената е декоративната елха. На второ е цената, а на трето - формата. Четвъртият по важност критерий е височината. В България и Хърватия семействата поръчват най-често елха около 180 см, като се съобразяват със стандартите за размера на апартамента. В Словения предпочитаните коледни дръвчета достигат цели 220 см.\nНовост е търсенето на елхи, подходящи за външни условия. Най-често се поръчват от организации от частния и публичния сектор. Има интерес и от домакинства, които поставят празничното дърво в градината пред къщата и я украсяват с LED светлини.\nБългаринът отделя средно между 90 и 100 лв. за покупка на изкуствена коледна елха. Приблизително толкова харчат и хората в Румъния, Македония, Сърбия и Австрия (45-50 евро). Около 20% повече дават за празнично дръвче в Унгария и Хърватска (60-65 евро), а най-много - в Словения (100 евро). През последните години семействата отварят по-широко кесиите си за украса в навечерието на Рождество Христово, като няма разлика между столиците и големите градове, твърдят от българската фабрика за производство на елхи в Раковски. Проучването е за периода ноември 2017 - ноември 2018 г.\nВ Хърватска, Унгария, Австрия и Словения елхата се украсява още в средата на ноември и се прибира след 20 януари. В Сърбия, Македония, България и Румъния това става по-късно - в началото на декември, а свалянето на украсата се случва по-рано - между 6 и 15 януари.\nМозъкът поглъща 20% от калориите за деня\nСъветват банковите служители да спят\nКетогенната диета е заплаха за здравето\n"Стъклени" жаби се завърнаха след 18-годишна пауза


Започват летните концерти на открито на Духовия оркестър в Търговище - Търговище ТВ\nВ четвъртък изявите ще започват в 18.00 часа в Градската градина пред Драматичния театър. На 5 и 19 юни концертите ще бъдат на малката сцена до градския шадраван. На 12 и 26 юни те ще се провеждат пред храм „Св. Йоан Рилски“, като началото е в 10.30 часа.\nМузикантите планират да изнесат и концерт на 17 юни, сряда. Той ще започне в 18.30 часа на сцената на централната алея в парка „Борово око“.\nОще в тази категория: « Кметът на Търговище с поздрав към мюсюлманите за Рамазан Байрам Драматичният театър с нова постановка »


ПРОФЕСИОНАЛЕН ФОРУМ ЗА СТРОИТЕЛСТВО И РЕМОНТИ • Виж темата - Какво мислите за тази Оферта ?\nКакво мислите за тази Оферта ?\nRe: Какво мислите за тази Оферта ?\nот ЧефоС на 19 Юни 2011 19:57\nЯвно колегата Kapital е някой току що завършил ВИАС, и се опитва да се пробва в занаята. Подхвърли нещо на форума, без необходимата информация. И последно цитира разни текстове, незнайно от къде копирани. Не зная какво очаква, но при така зададената тема отговорите са такива. Темата не е от полза за никой, и вече е време, за да бъде изтрита, а не заключена. Само разлайва форума.\nРегистриран на: 15 Фев 2011 19:39\nот Kumay на 19 Юни 2011 21:19\nЧефоС написа: ...Темата не е от полза за никой, и вече е време, за да бъде изтрита, а не заключена. Само разлайва форума.\nСъгласен съм! Не съм от професионалистите, но и мен ме дразни! admin, много си толерантен, мисля!\nот Flo на 19 Юни 2011 21:55\nKapital написа: 2.4. ПРОФЕСИОНАЛЕН СТРОИТЕЛЕН МЕНИДЖМЪНТ - ИНЖЕНЕРИНГ\nПрофесионалният строителен мениджмънт (фиг. 1.5) обединява в колектив инвеститора, проектанта и строителния мениджър с не противопоставящи се съревнователни взаимоотношения.\nЕдинство и борба на противоречията или и вълка сит и агнето цяло или пък 3 в 1 в строителството -революционния подход-КОЛЕКТИВА Машалла,аферим,брависимо и т.н!\nЗащо ли законодателя има друго виждане:\nЗУТ Раздел II.\nп.с.Договорите се сключват между страни в качествата им определени в чл.160, а понятия като "непротивопоставящи се съревнователни взаимоотношения" е много тъп социалистически анахронизъм.Какво съревнование бе колега?Откъде ги вадиш тез мъдри мисли?\nот MASTERCAM на 19 Юни 2011 21:57\nНа този форум толерантноста е на особенна почит стига да не минава границите на допустимото ,щом Админа още не я изтрива значи темата има своето място на форума,а и е добре повече хора да я прочетат все ще имат някаква полза от прочетеното.\nот dango на 20 Юни 2011 09:19\nЧефоС написа: Явно колегата Kapital е някой току що завършил ВИАС, и се опитва да се пробва в занаята. Подхвърли нещо на форума, без необходимата информация. И последно цитира разни текстове, незнайно от къде копирани. Не зная какво очаква, но при така зададената тема отговорите са такива. Темата не е от полза за никой, и вече е време, за да бъде изтрита, а не заключена. Само разлайва форума.\nНикой завършил ВИАС не би водил тема по такъв безмислен начин!\nПо-вероятно kapital да е завършил някое подобно учебно заведение, вероятно с профил философия и някой дървен философ (мениджър) му е промил мозъка с ИНЖЕНЕРИНГ.\nот Kapital на 20 Юни 2011 10:03\nКолеги , темата бе : „Какво мислите за тази Оферта ?”\nДокато се опитвате да гадаете какъв съм :\nнямащ идея от практическото изпълнение на работата\nнякой току що завършил ВИАС, и се опитва да се пробва в занаята\nможехте спокойно да прочетете само първият ред /заглавието/ на Офертата а именно :\nслед което да напишете един единствен ред , който да гласи :\nТази Оферта е НЕЗАКОННА !\nЗащо е така оставям вие сами да разберете .\nСъвсем друга тема е : Какво е СТРОИТЕЛЕН ИНЖЕНЕРИНГ , къде съществува и колко е ефективен ?\nНадявам се че не съм ви засегнал с провокацията си така както вие ме засегнахте директно.\nБях провокиран да пусна тази тема поради факта , че в България съществуват изключително много фирми които в името си съдържат думата ИНЖЕНЕРИНГ !\nОсвен това във вашият форум съществува раздел „Архитектура, дизайн и инженеринг”.\nЗа мен бе интересно да чуя мнения на колеги за което съм ви благодарен въпреки квалификациите по мой адрес.\nЕто това наистина е краят на темата за мен , и наистина всичко ми е ЯСНО .\nМоля ВИ бъдете по позитивни и благосклонни към новите лица във форума . Бъдете просто по добри хора !\nПожелавам ви успехи в начинанията и личният живот !\nРегистриран на: 09 Юни 2011 11:11\nот ЧефоС на 20 Юни 2011 18:32\nKapital написа: КРАЙ\nВсе си мисля, че може да е край с този ник. Сега ще се регистрираш с друг. Вече си зарибен, пък и като гледам с какъв хъс пишеш, още повече съм убеден в това.\nВ правата на админа е да те залови по IP\nот chapara на 20 Юни 2011 23:13\nАз чета ,и ще се включа на 5-та страница , ако има такава\nот icokanev на 01 Мар 2012 00:23\npooh написа: ... На база на какво да се дадат каквито и да е мнения - голи сметки и кухи цифри?\nИ много възможности!\nПринцип на Ларсън:\nАко направиш невъзможното, шефът ти просто ще го включи в постоянните ти задължения!\nРегистриран на: 23 Фев 2012 22:57\nот MASTERCAM на 01 Мар 2012 00:54\nОт къде си сигурен за многото възможности да не би да сте едно и също лице.\nот chapara на 01 Мар 2012 13:09\nMASTERCAM написа: От къде си сигурен за многото възможности да не би да сте едно и също лице.\nНе е , Драго, лицето го познавам, ма нов и сега разглежда всички теми ,а те пък вече някои не са актуални


Севернокорейският диктатор Ким III се сдобил с дъщеря\n21.03.2013 / 08:40:09\nСевернокорейският лидер Ким Чен Ун е баща според бившата баскетболна звезда Денис Родман, който наскоро пътува до потайната авторитарна страна. И ако някой се чуди, бебето на Ким е момиченце, отбелязва Euronews.\nРодман пусна бомбата в ексклузивно интервю за британския таблоид Sun, когато той съвсем небрежно разкри една от най-пазените севернокорейски тайни.\nГоворейки за Ри Сол Джу, съпругата на Ким, Родман споделил за нейната красива дъщеря.\nСайтът Business Insider отбелязва също, че съпругата на севернокорейския лидер не се появявала скоро на обществено място.\nСега, когато Родман се изпусна, полът на бебето се превърна в източник на много дискусии. „Ако беше момче, досега всички да знаехме. Все пак мъжката рожба е много по-стойностен наследник на севернокорейския "трон", отбелязва Майкъл Медън от Nknews.org.\nСеверна Корея е ръководена от авторитарен режим с династичен вид на управление. след смъртта на Ким Ир Сен, върховния лидер на Северна Корея, властта пое синът му Ким Чен Ир.\nКим Чен Ир управляваше от 1994 до 2011 година. Неговият син Ким Чен Ун пое властта официално на 17 декември 2011 г..


Регулиране на фаровете? - Българският форум за LEXUS\nРегулиране на фаровете?\nМнениеот freelanders » 13 сеп 2015, 10:48\nRx 450h с LED светлини. Единия фар ми свети по-ниско, проверено и на ГТП-то.\nИдея как се регулира?\nПоогледах за обичайните врътки около фаровете, както е при повечето коли, но не забелязах да има.\nRe: Регулиране на фаровете?\nМнениеот Tin4ou » 13 сеп 2015, 12:36\nКнижка имаш ли към автомобила ?\nМнениеот freelanders » 13 сеп 2015, 19:27\nХартиените съм ги забутал някъде отдавна.\nОнлайн погледнах, ама като стане въпрос за крушки пише да се свържа с дилъра\nМнениеот Д. Ив. » 13 сеп 2015, 20:26\nЩом са LED/Xenon значи нивото им се управлява от нивомер, който измерва наклона на автомобила спрямо полежението на два датчика, единия в багажника, другия в двигателния отсек. Или имаш неработещ датчик (но това би прецакало и двата фара) или някаква кофти връзка.\nМнениеот freelanders » 14 сеп 2015, 12:35\nДа LED са, но на принципа на ксенона се регулира. При включване правят обиколка встрани и нагоре и се позиционират.\nЯвно ще се ходи до Тойота.\nМнениеот Д. Ив. » 14 сеп 2015, 13:23\nДа, де, auto-leveler му се вика и работи по гореописания начин.\nМнениеот Bukmop » 14 сеп 2015, 13:40\nВъпреки аутолевелера трябва да има и ръчно регулиране, което затопорява стандартната позиция на фаровете, която бива променяна моментно при наклон или натоварване на автомобила.\nПри IS200 е с болтове като при нормалните фарове, при Ауди промерно е през сервизния софтуер.\nМнениеот freelanders » 14 сеп 2015, 20:47\nЩе карам така за сега, не е фрапатно по-ниско. Като имам време ще отида да видят.\nМнениеот Akima » 18 сеп 2015, 13:49\nLexus RX / Lexus RX 450H User Manual / Maintenance and care / Do-it-yourself maintenance / Headlight aim\nМисля,че това ще ти е от помощ - като компенсация за грешката в търговския раздел на TBG.\nМнениеот freelanders » 23 сеп 2015, 23:26\nЙеее, много яко. Благодаря! Ще пробвам при първа възможност!\nМнениеот hzhelev » 23 сеп 2017, 23:19\nЗдравейте, аз имам същият въпрос, но за RX400h - някой регулирал ли си е фаровете сам? Лупите светят ниско и са събрани. При завой (особено лявата) отваря до момент все едно свети право напред. Ауто левела си работи понеже като закача ремаркето с двата мотора на теглича и си коригира адекватно. Предстоят ми 2000км до Б-я и имам желание поне малко да ги вдигна, пък после я карам в Тойота и да си ги нагласят\nМнениеот Akima » 24 сеп 2017, 01:08\nhttp://us.lexusownersclub.com/forums/to ... imensions/\nМнениеот hzhelev » 28 сеп 2017, 09:13\nПоиграх си малко и светна доста по-добре, но явно фаровете са си за чистене и цялостна профилактика.\nАко някой има опит с хора в София, които възстановяват и почистват фарове, моля да сподели.\nМнениеот DrDevil » 28 сеп 2017, 12:38\nИма теми тук, опитай с търсачката.\nМнениеот hzhelev » 03 окт 2017, 22:47\nБлагодаря ти! Ще споделя мнение след като си взема колата от пребоядисване и рециклиране на фаровете.


САЩ пред избори: бомби в колети и словесна канонада | Клуб 'Z'\nСАЩ пред избори: бомби в колети и словесна канонада\nПоляризацията и напрежението растат преди вота за Конгрес на 6 ноември\n28.10.2018, 09:58 ч.\nпоследна редакция 28.10, 22:07 ч.\nПолицейски джип тегли контейнер за взривни устройства близо до пощенска станция в Манхатън, Ню Йорк, в който се намира съмнителен пакет, подобен на изпратените до поне дузина известни критици на президента Доналд Тръмп. Снимка АП / БТА\nДЖОНАТЪН ЛИМАЙЪР и КЕН ТОМАС, Асошиейтед прес\nДокато страхът от пратките с бомби се разраства, риториката за национално единство бързо отстъпи място на нападките. Президентът Доналд Тръмп обвини медиите, че провокират гняв в обществото, а кандидати за Конгреса от цялата страна си размениха нападки.\nБомба в колет и за Де Ниро\nПо-малко от две седмици преди междинните избори откриването на пощенски пратки с бомби в тръби, адресирани до известни представители на Демократическата партия (което може би щеше да накара цялата страна да се замисли в някоя друга епоха), почти не се отрази на кампанията. Нападателните изявления продължиха да бъдат излъчвани по телевизията, а нападателните реплики останаха в предизборните речи. Президентът не направи изказване от Белия дом и не се обърна към предшественика си, който бе един от обектите на заплахата. Вместо това той отправи поредните си критики към медиите.\n"Голяма част от Гнева, който наблюдаваме днес в обществото си, има за причина преднамерено фалшивите и неточни новини, предавани от Традиционните медии, които аз наричам медии за Фалшиви Новини. Поведението им стана неописуемо лошо и изпълнено с омраза. Традиционните медии трябва да коригират поведението си и то БЪРЗО", написа Тръмп вчера в Туитър.\nТази реакция бе поредното доказателство за новата политика през епохата на Тръмп, когато единството бива надценявано, информационните потоци текат бързо и изглежда, че нито една от двете партии не желае да демонстрира етично поведение. Вместо това моментът, който можеше да сплоти дълбоко разделената страна, подтикна за пореден път демократите и републиканците да си отправят взаимни обвинения за проблемите на САЩ.\nПомощниците в националните предизборни щабове на демократите и републиканците в Конгреса заявиха, че не виждат признаци някои кандидати да са променили изказванията и програмите си заради бомбените заплахи. Мнозина обаче са започнали да отправят заключителните си послания от кампанията, които обикновено са по-позитивни.\nКандидатът за конгресмен от Индиана Майк Браун разпространи нова реклама, в която сравнява сенатора от демократите Джо Донъли с надуваема танцуваща фигурка, използвана за привличане на вниманието в автокъщите, и го нарича "сенатор, който казва всичко, но не прави нищо".\nСлед Сорос: взривни устройства за Обама, Клинтън и Си Ен Ен\nДруги кандидати като кандидатката за Сенат на републиканците от Уисконсин Лий Вукмир и сенаторката от демократите Тами Болдуин, за чието място се бори Вукмир, също не останаха по-назад. Вукмир направи връзка между Болдуин и Хилари Клинтън сред виковете "Вкарайте я в затвора!" на вечерна проява с Тръмп. Болдуин планира да участва на събитие в Милуоки в петък заедно с бившия президент Барак Обама.\nНякои от критиците на Тръмп го обвиниха за резкия тон и заради това, че не е поел отговорност за своя принос към отровната политическа атмосфера.\n"Никой не причинява такова разделение и такъв гняв като Доналд Тръмп и да се твърди нещо друго би било напълно погрешно", заяви бившият министър на жилищното строителство и градоустройството Джулиън Кастро, който обмисля да се включи в надпреварата за определяне на кандидат от Демократическата партия за президентските избори през 2020 г.\n"Дори не би ни се налагало да водим подобен разговор с друг президент, бил той републиканец или демократ, защото той би бил на достатъчно високо ниво, че да не използва подобна изпълнена с омраза и подтикваща към гняв риторика", добави той.\nТръмп трябваше вчера да се обади на Обама или Клинтън във връзка с адресираните до тях пакети, но разговаря с губернатора на Ню Йорк от демократите Андрю Куомо, в чийто щат бяха доставени голяма част от пратките.\nТръмп заяви, че привържениците на десницата също са ставали обект на тормоз, изтъквайки някои известни инциденти, в които хора с консервативни убеждения са били обиждани в ресторанти и на публични места от политическите си противници. Част от съюзниците на Тръмп, сред които най-големият му син Доналд Тръмп-младши и консервативният анализатор Лу Добс разпространиха в социалните мрежи идеята, че случаят с бомбите може да е изфабрикуван от демократите.\nОткриха взрив близо до дома на Сорос\nСенаторът републиканец от Южна Каролина Линдзи Греъм защити Тръмп в Туитър:\n"Аз не обвиних Бърни Сандърс, когато негов симпатизант простреля конгресмена Стив Скалийз. Няма да обвиня и президента Доналд Тръмп за тези действия на безумци".\nГреъм има предвид стрелбата през 2017 г., при която бяха тежко ранени Скалийз и други хора. Стрелецът Джеймс Ходжкинсън бе публикувал в социалните мрежи съобщения, намекващи, че негова мишена са републиканците.\nТръмп обвини Сорос, че плаща на протестиращи\nГоворителката на Белия дом Сара Сандърс заяви, че е "позорно" да се твърди, че президентът носи някаква отговорност за изпратените до опонентите му пакети. Тя каза вчера пред журналисти, че има голяма разлика между "направени изказвания и предприети действия" и също припомни случая със Скалийз.\nНа въпроса дали президентът възнамерява да смекчи риториката си и да намали личните нападки, Сандърс отговори, че Тръмп ще "продължи да обяснява случая с различията между демократите и републиканците" с оглед междинните избори за Конгрес следващия месец.\nСАЩ, избори, конгрес, бомби, колети, тръмп\nСАЩ и Великобритания обмислят забрана за кредитиране на Русия\nСАЩ тръпнат, че руски хакери ще фалшифицират изборите за Конгрес


3 септември 2019, актуализация за Office 2016 (KB4464584)\nOffice Standard 2016 Office Professional Plus 2016 Office Professional 2016 Office Home and Student 2016 Office Home and Business 2016 Още...По-малко\nТази статия се описва актуализация 4464584 за Microsoft Office 2016, издаден на 3 септември 2019.\nИмайте предвид, че актуализацията в центъра на Microsoft за изтегляне се отнася за Microsoft Installer (.msi)-базирани издание на Office 2016. Тя не се отнася за изданията на Office 2016 Click-to-Run, като например Microsoft Office 365 Home (вижте коя версия на Office използвам?).\nПолучавате подкана за идентификационни данни, когато Office 2016 Отворете уеб ресурс на съдържанието в сайт на SharePoint, например копиране и поставяне име на сайт от страницата външен работна книга на Excel.\nС тази актуализация, DisableServerReachability системния регистър ключ под HKEY_CURRENT_USER\_Software\_Microsoft\_16.0\_Common\_Internet местоположение сега може да се използва за деактивиране на функциите на сървъра достижимостта от всеки неизвестен приложения, които се зареждат MSO DLL. по-горе, Това е само използвани от някои приложения на Microsoft Office, които се зареждат MSO.\nИзползвайтеMicrosoft Updateза автоматично изтегляне и инсталиране на актуализацията.\nТази актуализация за ръчно изтегляне и инсталиране от Microsoft за изтегляния Център.\nИзтеглете актуализацията 4464584 за 32-битова версия на Office 2016\nИзтеглете актуализацията 4464584 за 64-битова версия на Office 2016\nАко не сте сигурни коя платформа (32-битова или 64-битова) използвате, вижте използвам 32-битова или 64-битов Office? Освен това, Вижте повече информация как да изтеглите Microsoft поддръжка файловете.\nВ списъка с актуализации Намерете и изберете KB4464584и изберете Деинсталиране.\nВ списъка с актуализации Намерете и изберете KB4464584и след това изберете Деинсталиране.\nАнглийската (САЩ) версия на тази софтуерна актуализация инсталира файлове, които имат атрибути, изброени в следните таблици. Датите и часовете за тези файлове са изброени в координирано световно време (UTC). Датите и часовете за тези файлове на вашия компютър се показват в локалното ви време с текущото отместване за лятно часово време (DST). Освен това датите и часовете може да се променят, когато изпълните определени операции върху файловете.\nНаучете за стандартатерминология, използвана за описание на софтуерните актуализации на Microsoft. Office System TechCenterсъдържа последните актуализации за администриране и стратегически ресурси за разполагане за всички версии на Office.


Продава 3-СТАЕН, гр. Варна, Бриз в Aпартаменти в гр. Варна - ID34603030 — Bazar.bg\nЕРА Вива предлага за продажба тристаен апартамент в новострояща се сграда на метри от Морската градина. Апартаментът се намира на втори жилищен етаж от общо 4 жилищни етажа в сградата.\nЖилището е със следното разположение: входно антре (6.26 кв.м.), дневна с кухненски бокс (19.68 кв.м.) с балкон (1.23 кв.м.), спалня (9.27 кв.м) с балкон (1.27 кв.м.), втора спалня (10,51 кв.м.) и баня с тоалет (3.02 кв.м.). Към апартамента има прилежащо избено помещение с размер от 2.17 кв.м.\nЦена: 85 650 €\nПродава 3-СТАЕН, гр. Варна, Бриз 85 650 €


Увеличават екипите, които контролират за спазване на мерките в София - bTV Новините\nУвеличават екипите, които контролират за спазване на мерките в София\nСДВР засилва полицейското присъствие на местата с по-голямо струпване на граждани\nПубликувано в 18:15 ч. 27.10.2020 г. - Обновено в 18:22 ч. 27.10.2020 г.\nУвеличават се екипите на полицията и на Столична община, които контролират за задължителното носене на маски в градския транспорт, в търговските обекти и при струпвания на хора на открито.\nОт днес екипи на дирекцията за аварийна помощ и превенция на Столична община се включват в контрола на задължителното носене на предпазни маски на най-натоварените метростанции в час пик.\nПо искане на столичният кмет Йорданка Фандъкова СДВР засилва полицейското присъствие на местата с по-голямо струпване на граждани и за съдействие на екипите на Центъра за градска мобилност (ЦГМ) за контрол в градския транспорт.\nНе се предвижда и вдигане на данъците в столицата, обяви зам.-кметът по финанси\nУвеличават се и екипите на ЦГМ и Общинска полиция за извършване на съвместни проверки в градския транспорт. Продължават и проверките на търговски обекти и пазарите.\nНачалникът на Регионално управление на образованието Ваня Кастрева изнесе данни за карантинираните ученици в столичните училища.\nКъм момента в карантина са над 5700 ученици, а 201 са в положителен тест за COVID-19. Три училищата са взели решение да преминат към обучение в електронна среда.\nФандъкова предложи щабът да даде допълнителни указания на директорите, за да бъдат подпомогнати при вземането на решения за преминаване на дистанционно обучение.\n„По предложение на медицинския съвет и за да улесним директорите във въвеждането на дистанционно обучение препоръчваме на онлайн обучение да преминават учениците от гимназиален етап - без осми клас, при условие, че има над 20% отсъстващи. Препоръчваме осмите класове да продължават обучение в училищна среда, тъй като на този етап се усвояват базови познания и компетентности“, каза столичният кмет.\nБраншът реагира остро на мярката\nВ детските градини в София карантинираните групи са 13. По предложение на родители кметът ще поиска от министъра на образованието задължително присъствие на децата в предучилищните групи временно да бъде извинявано от директора при писмено искане от родителите.\nТази възможност вече беше дадена за децата на 3 и 4 години. Родителите, които искат децата им да останат вкъщи, могат да подадат декларация в свободен текст до директора на детската градина и отсъствията на децата ще бъдат извинявани служебно за времето на извънредната епидемиологична обстановка. Декларациите могат да се подават и онлайн.\nМадрид отваря нова болница за пациенти с COVID-19\nЕК одобри договор за ваксината на "Модерна"\nАвстрия вече има план за ваксините


Медитацията, която работи винаги при всички обстоятелства, кризи и предизвикателства на живота. | Ned Dimov\nМедитацията, която работи винаги при всички обстоятелства, кризи и предизвикателства на живота.\nКогато се говори за медитация, хората често си представят някой полузаспал човек, чийто ум се рее в небесата. Разбира се, има такава медитация, при която медитиращият е напълно отпуснат и отдаден отдаден на Вътрешната си Същност. Този вид медитация е много добър, защото човек без усилия може дълго време да стои в Покоя, в Пустотата. Тя е препоръчителна за моментите, в които хората могат да си го позволят, т.е. при осигурени спокойни условия и среда. Прекрасна е тази техника и е много полезна.\nИма обаче и други видове медитация, които са предназначени за по-трудни моменти.\nПримерно, ако човек е изложен на атаки отвън, било то физически, психически или енергийни. Тогава, ако човек е напълно отпуснат и реещ се в небесата, е много възможно да не може да отреагира навреме и да даде адекватен отговор на случващото се. Нека да разгледаме ситуацията , в която някой ви атакува физически. В този случай, за да имате бърза реакция трябва да бъдете нащрек. Иначе е много вероятно да проспите атаката, тялото ви да не е подготвено и да понесете поражения. Ако станете обект на нападаение и вие нехаете, атаката е вероятно да успее. Или ако сте изложени на голям студ, и ако не вземете предвид това и ако не включите правилното за такава ситуация дишане, просто студът ще проникне във вас и ще ви разболее, а може и по-лошо да се получи. Също, ако приемете неволно някакъв вид отрова и вие не внимавате в това, знаете, че ще е пагубно за вас. По подобен начин ще се развият събитията, ако се обект на енергийна атака.\nЗатова всеки вид медитация си има предназначение. Има една основна медитация, която води до единство с Истинската ви Природа. Веднъж като принадлежите на Себе си, техниките чрез които То ще ви води могат да бъдат най-различни и ще са според необходимостите на дадения случай.\nНека сега да си представим, че някой ни атакува вербално. Отправя някакви думи срещу нас, които думи обаче дълбоко засягат ума и подсъзнанието ни.\nКакво ще се получи? Ще се получи така, че дори да знаем, че всичко това не е вярно и е нарочно отправено към нас, за да ни разстрои, то пак ще ни се отрази на психиката. Всъщност, енергийното влияние е още по-силно от вербалното.\nВ случаите, когато сме атакувани комбинирано енергийно и вербално, ние дори да знаем и да сме подготвени логически за определената тема и че мислите, които идвват в ума ни са илюзорни и несъстоятелни, то ние пак няма да можем да се отърсим от казаното. Въобще, логическите съвети в тези случаи не работят и човек страда от атаката, дори да има разумно основание и да си мисли, че не би трябвало да страда. Това е подобно на един влюбен човек, на който и да му казваш, че изборът на любим не е най-разумния и дори той да го разбира с ума си, пак няма да може да се противопостави на чувствата си. Това е така, защото той приемайки енергията на обекта на любовта си, той приема енергията и тя циркулира в него. Много е трудно за един неопитен в медитацията човек да се освободи от енергиите, които му въздействат и го манипулират отвътре.\nМедитацията, която може да ви освободи от замърсяванията на времето, от вмешателствата на обработеното ви подсъзнание или от неканените енергии във вас е медитация с повишена концентрация на вниманието. Ако при обикновената медитация, се седи с отпуснати тяло и нервна система, то при медитацията в критични ситуации е необходимо да се изостри вниманието, за да не бъдете отвлечени от ума си и от атаките на външните енергийни намеси. Вниманието ви следва да бъде повишено, за да не се изгубите в бурята от емоции и чувства. Ако сте леко концентрирани и невнимателни, няма да се усетите как ще тръгнете след някоя подвеждаща мисъл, която има вероятност да ви хвърли и в непредвидени и нежелани действия. След това дори и да съжалявате и да се каете за действията си, няма да сте в състояние да промените нищо.\nЗатова, принципът на медитацията е един и същ, но всички източни учители вещи в медитацията препоръчват будност. Или както се казва в една древна клетва:\n“Аз нямам дом;\nНаправих Будността мой дом.\nАз нямам врагове;\nНаправих небрежността мой враг.”\nИ така практиката на медитацията в критични ситуации е следната:\nКогато се наблюдавате и видите, че навлизате в някакъв спор, противоречие, конфликт или някакво друго предизвикателство на психиката ви, тогава повишете концентрацията на вниманието си. Увеличеното внимание и будност следва да бъдат до тогава, докато трае евентуалното предизвикателство. След като отмине опасността от въвличане в нехармонични мисли и състояния, можете да намалите концентрацията на вниманието си. Не забравяйте това правило, защото иначе човек дори да е свикнал да медитира и да пребивава в Покоя, лесно може да се изгуби в емоциите, предизвикани от подобна конфликтна ситуация.\nОще повече, че като тренирате медитацията си, вие можете нарочно да си поставяте трудности, за да възпитавате волята си и да усилвате концентрацията на вниманието си и то да става все по-силно, устойчиво и издръжливо. Това се тренира. Ако само стоите отпуснати, вие наистина ще чистите ума си, което би било много добро. Но ако искате да възпитавате устойчивостта, невъзмутимостта и издръжливостта на психиката си, би следвало да тренирате тези си умения.\nПримерно, постепенно можете да се тренирате да медитирате на силен шум. Или сред някакви други смущения на сетивата си – когато сте гладни, ядосани, уплашени. Създавате си подобна среда и условия и медитирате сред тях. Тук трябва да споменем и това, че всичко това би било добре да става в контролирана среда, т.е. ако нещо не издръжите на изпитанието, което сами сте си поставили, би било добре да можете да го прекратите начаса. Или ако искате да се упражнявате качествено в медитация, би следвало да знаете кои неща са проблемни за вашата психика и да медитирате провокирайки ги. Така постепенно ще се научите да бъдете издръжливи и с невъзмутима психика.\nАко ви е страх от нещо, ами медитирайте в обстановка, която предизвиква този страх!\nАко се гневите на хора или разни ситуации, създайте подобни ситуации и медитирайте в тях!\nАко нещо провокира във вас панически атаки и тревожност, свикнете да медитирате насред подбни условия или хора, които предизвикват тези проблемни състояния.\nВъобще, нека всеки да прецени спецификата на уязвената си от живота психика и според нея да създава условия, които да провокират проблемите.\nЗапочва се от обикновена релаксирана медитация и след като тя бъде тренирана достатъчно, чак тогава се подхожда към медитация в по-тежки или по-критични условия.\nАко по този начин се упражнявате и според усилията ви в тази посока, вие ще достигнете състояния, в които сте неуязвими, независимо какви вътрешни терзания или какви проблеми с психиката сте имали. В тренировката на медитацията в критични ситуации се корени избавянето и побеждаването на ранената ви психика.\nИма една много известна Дзен поговорка, която казва:\n“Адът не е наказание, той е тренировки.”\nЩом свикнете да тренирате в провокативни ситуации и условия, после каквито и предизвикателства да има живота към вас, ще ги приемате като един тренинг, който така или иначе трябва да отработите. Каквито и случки и препятствия да ви се изпречат, вие няма да ги приемате като бреме или трудности, а като предизвикателство, което лесно можете да преодолеете.\nОще ще говорим и ще разширяваме тази тема, защото тя основополагаща за превъзмогването на желанията – пристрастията и отвращенията.\nСега ви пожелавам смела и упорита практика!\n11 thoughts on “Медитацията, която работи винаги при всички обстоятелства, кризи и предизвикателства на живота.”\nмарт 30, 2022 at 3:56 PM\nмарт 30, 2022 at 5:57 AM\nюли 20, 2021 at 1:17 PM\nюли 5, 2021 at 12:02 PM\nноември 18, 2020 at 12:08 AM\nноември 17, 2020 at 9:05 PM\nноември 17, 2020 at 7:50 PM\nноември 17, 2020 at 5:10 PM\nБлагодаря и за този урок. Много, много е ценен!\nноември 17, 2020 at 1:06 PM\nноември 17, 2020 at 9:44 AM\nПрекрасно, ах… Благодаря!\nноември 17, 2020 at 9:08 AM\nБлагодаря! Пожелавам ти лек и усмихнат ден.


Botevgrad.com :: Електронното преброяване започна - какво трябва да знаем /видео/ (Новини, Новини от България)\nЕлектронното преброяване започна - какво трябва да знаем /видео/\nЩо е то колективно домакинство? Как да попълним картата вместо възрастни близки? Къде се брои дете на разделени родители?\nУчастието в преброяването е задължително - хората, които откажат да участват в него са заплашени от 160 лв. глоба. Трябва да се има предвид, че преброителят е длъжен да посети всички - дори тези, които са се преброили онлайн. Можете да избегнете директната среща, ако оставите на вратата бележка с уникалния 15-цифрен код, който системата ще генерира при правилно попълнена електронна карта.\nПреди да преминете към електронно преброяване, е добре да подготвите личните документи на семейството, за да са ви под ръка, когато трябва да въведете съответната информация в картата. След това е необходимо да се регистрирате на сайта на Преброяване 2021. За регистрацията ви трябват валиден електронен адрес (имейл), ЕГН, номер и дата на издаване на валиден български документ за самоличност. На електронния адрес ще получите линк за верификация, който - както често става в такива случаи - може да попадне директно в папка спам, така че ако не го виждате, проверете и там.\nАко искате да преброите електронно друг човек, например свой възрастен роднина, е необходимо да направите друга регистрация с различен електронен адрес и личните данни - ЕГН, документ за самоличност, на човека, за когото ще попълвате преброителната карта.\nСлед попълването на всеки раздел е необходимо да натиснете бутона "Напред", за да продължите към следващия. Системата ще ви предупреди, ако имате непопълнен въпрос или сте поставили неразпознаваем символ в отговора си. В такъв случай е необходимо да се върнете назад, за да отстраните пропуска. По всяко време преди да получите уникалния код на финала можете да се връщате към вече попълнен раздел и да редактирате информацията в него. След като получите кода обаче, картата се заключва за редакции и вече ще можете само да четете информацията в нея, но не и да я променяте.\nВ преброителната карта трябва да посочим всички лица, които обичайно живеят в жилището - и тези, които са в него към 7 септември 2021 г., и тези, които по някаква причина са на друг адрес в страната или в чужбина. Трябва да запишем и лицата, които временно са били в жилището към 7 септември 2021 г.\nАко имаме дете, което учи в друго населено място, то също трябва да влезе в преброителната карта на домакинството. Същото важи и за студентите, които пътуват ежедневно до друго населено място, но продължават да обитават семейното жилище. Не включваме обаче отлетелите от семейното гнездо младежи - например студентите, които вече учат в друго населено място и обичайно пребивават там на общежитие, квартира и пр.\nВ преброителната карта не влизат лицата, които пребивават в друго населено място у нас или в чужбина за период, по-дълъг от 12 месеца - те ще бъдат преброени на другото място. Не влизат и лицата, които са заминали преди 7 септември 2021 г. и имат намерение да отсъстват за повече от 12 месеца.\nДецата на разделени родители се преброяват в домакинството на този от родителите, при който прекарват по-дълго време. Ако споделеното време между двамата родители е еднакво, то детето трябва да се преброи там, където се намира по време на критичния момент на преброяването - т.е. към 0:00 часа на 7 септември 2021 г.\nВ анкетната карта са включени въпроси, които могат да бъдат чувствителни за редица хора - етническа принадлежност, майчин език, религиозност, вероизповедание. За всички тези теми са включени възможности да се посочи "Не мога да определя" и "Не желая да отговоря".\nВидеоинструкция за попълването на електронната карта\nДата: 07.09.2021, 08:34\nУдължиха срока за електронното преброяване до края на септември 16.09.2021, 15:36\nЩабът на Заимов ще иска ново преброяване на гласовете 29.10.2007, 16:14\nТръгва електронното самотаксуване в градския транспорт 01.09.2008, 11:10\nКой е луд, да си качва данните в хакнатата система\nПреди години преброяването ставаше като се снабдиш със съответните формуляри и всеки си ги попълва в дома. Сега, когато има извънредна епидемична обстановка с опасен вирус, ще ходят преброители по домовете на хората да разнасят евентуално зараза. Това е поредното неадекватно решение на все по-неадекватните български управници. Що се отнася до електронно преброяване, аз нямам доверие да си вкарвам личните данни от компютъра, поради несигурна защита, вируси. ДАЛИ ЩЕ БЪДЕ ЗАКОННО ДА МЕ ГЛОБЯТ СЪС 160 ЛЕВА, АКО ОТКАЖА ДА ПУСНА АНКЕТЬОР В ДОМА СИ ПРИ УСЛОВИЯТА НА ИЗВЪНРЕДНА ЕПИДЕМИЧНА ОБСТАНОВКА?\ndrugoto e prez 2031 .\nБройте ми хуят\nСайта не е активен , опитайте по-късно !\nЕто каква казва точно:\n(2) За лицата по ал. 1 данните могат да се получат от главата на домакинството или от друг пълнолетен член на домакинството. В случаите, когато от мястото на постоянното им местоживеене отсъстват през целия период на преброяването цели домакинства, данните за тях могат да се вземат от съответната община, район или кметство.\n(3) (Изм. – ДВ, бр. 100 от 2010 г.) Данните по чл. 7 и 8 за жилищните сгради и жилищата се получават от главата на домакинството или от друг пълнолетен член на домакинството, а когато това е невъзможно, тези данни се вземат от съответната община, район или кметство.\nПолитиката в цял свят разчита на това, че никой не ги чете тези закони , а действа със страх, щото така са казали по новините.


Ники Илиев след развода: Трябва да съм повече мъж на място! (Двамата със Саня най-накрая си простиха)\nНачало БГ Клюки Ники Илиев след развода: Трябва да съм повече мъж на място! (Двамата със Саня най-накрая си простиха)\nНики Илиев не крие, че е осъзнал собствените си грешки за проваления си брак\n„Беше ми наистина доста трудно, но с времето все повече оценявам случилото се. Трябвало е да стане. Чувствам се добре, щастлива съм, правя неща, които обичам. Това ми е най-важно. Имам много приятели. Дори с Ники сме приятели”, сподели актрисата след като напусна риалитито „Фермата”. Участието й в шоуто е сред големите промени, които тя „прегърна” без страх след раздялата с Ники Илиев. Затова не е изненада, че след приключението си във „Фермата” актрисата изтъкна, че вече не се притеснява да бъде себе си, предават от Hotarena.net.\nНики Илиев също признваа, че в началото никак не им е било лесно и днешното им приятелство коствало доста усилия. След раздялата той станал по-екстровертен, излизал и пътувал повече. Е, продължава да е все така концентриран върху работата си, както и преди. „Трудно се стига до такова решение. Не е нещо, което човек взима отведнъж и обикновено подобни решения не би трябвало да се взимат за един ден. Ние бяхме почти 10 години заедно, което е доста сериозно… Аз все още искам тя да е щастлива и сме в добри отношения, за щастие вече. Надявам се така да продължи”, откровено сподели Ники при последната си медийна изява. Той призна, че в началото на раздялата помежду им имало отчуждение, което било логично, когато и двамата са наранени. В един момент, когато вече емоциите им се поуспокоили, направили крачки към примирие и приятелство. Ники Илиев също приема философски раздялата и днес смята, че е научил уроците си от нея, пише Уикенд.


И огнеборци от Хасково гасят големия пожар край Ардино - Haskovo.info - Всичко за Хасково\nHaskovo.info » Новини » Водещи новини » И огнеборци от Хасково гасят големия пожар край Ардино\nИ огнеборци от Хасково гасят големия пожар край Ардино\n29.07.2016 18:58 30.07.2016 16:33 Деян Динев Хасково\nЕкип от Хасковската пожарна е изпратен в помощ на гасенето на огромния пожар, който се разрази в Родопите, съобщи за Haskovo.info директорът на Регионална дирекция пожарна безопасност и защита на населението – Хасково комисар Николай Вълчев.\nСтихията е обхванала над 1000 декара борова гора и продължава да се разраства. Екипи на пожарната и над 30 горски служители участват в гасенето на огъня край Ардино в област Кърджали.\nХеликоптери от авиобаза Крумово също се включват в гасенето.\nУстановени са двама младежи на 16 г., съпричастни към възникването на пожара. Те са ангажирани с дърводобив и лагеруват в района.\nПремиерът Бойко Борисов следи ситуацията. Той разпореди на главен комисар Николай Николов, директор на Главна дирекция „Пожарна безопасност и защита на населението“, да бъдат положени всички усилия пожарът да бъде овладян и при необходимост да бъде включена допълнителна техника и осигурени екипи.\n140 служители от МВР, горски служители на Регионална дирекция по горите – Кърджали и ДГС Ардино и доброволци работят за прекратяване на разрастването на огъня. В погасяването на пожара участват още два хеликоптера, 10 пожарни, две водоноски, един булдозер и четири трактора. Към тях вече се включи и хасковската пожарна.\nЗасега няма данни за пострадали и застрашени хора.\nОкосиха детска площадка след читателски сигнал на Haskovo.info